Էդուարդ Հայրապետյան (հողագետ)

Էդուարդ Մելիքի Հայրապետյան (), հայ հողագետ։ Գյուղատնտեսական գիտությունների դոկտոր (1972), պրոֆեսոր (1973), Հայաստանի գյուղատնտեսական գիտությունների ակադեմիայի ակադեմիկոս (1994), Էկոլոգիայի միջազգային ակադեմիայի (1996) անդամ։

Կենսագրություն 
Ավարտել է Հայկական գյուղատնտեսական ինստիտուտը (1948)։

1960-1967 թվականներին եղել է ՀՀ հողագիտության և ագրոքիմիայի ԳՀԻ հողերի էրոզիայի բաժնի վարիչ, 1971-1988 թվականներին՝ Հայկական գյուղատնտեսական ինստիտուտի (1994 թվականից՝ Հայկական գյուղատնտեսական ակադեմիա) հողագիտության, 1988-1994 թվականներին՝ հողագիտության և ագրոքիմիայի ամբիոնի վարիչ, 1994-1999 թվականներին՝ պրոֆեսոր, 1999 թվականից՝ ագրոէկոլոգիայի ամբիոնի վարիչ։

Աշխատանքները վերաբերում են հողերի էրոզիայի զարգացման պրոցեսներին, դրա դեմ պայքարի համալիր միջոցառումների համակարգի մշակման, հողերի պահպանման ու արդյունավետ օգտագործման խնդիրներին։

Երկեր 
 Ագրոնոմիայի հիմունքները, Երևան, 1973 (համահեղինակ) 
 Հողի էրոզիան և լեռնային հողագործությունը, Երևան, 1976
 Բնության պահպանության հիմունքները, Երևան, 1983 (համահեղինակ)
 Մելիորատիվ հողագիտություն, Երևան, 1987 (համահեղինակ)

Հայ հողագետներ
Հայ ակադեմիկոսներ
1927 ծնունդներ
Փետրվարի 3 ծնունդներ
Արցախի Հանրապետությունում ծնվածներ
ՀԱԱՀ շրջանավարտներ
Գյուղատնտեսական գիտությունների դոկտորներ
Հայ պրոֆեսորներ